section_heading: Povijest lika
paragraph_text: U animiranoj seriji He-Man i Gospodari svemira (2002. - 2004.), Trap Jaw je isprva bio ratnik poznat kao Kronis i nije imao kibernetičke implatante. Nakon što je Keldor bio poražen u sukobu protiv kapetana Randora i prognan u Tamnu hemisferu na Zmijsku planinu, Kronis je s vremenom počeo preispitivati Keldorovu, sada Skeletorovu, sposobnost da vodi Zle ratnike te je došao u sukob s njime nakon čega ga je Skeletor teško ozlijedio uništivši mu donju čeljust i desnu ruku. Ipak, Skeletor je odlučio da mu je ipak i dalje potreban te je naredio Tri-Klopsu da ga izlijeći i osposobi za borbu, slijedom čega je dobio kibernetičke implatante na tijelu.